|  |  |  |  |
| --- | --- | --- | --- |
|  | |  | |
|  | |
|  | |
|  | |
|  | |
|  | | | |
|  | | **R O Z D E Ľ O V N Í K** | |
|
|
|
|  | |
| **Váš list číslo/zo dňa** | **Evidenčné číslo** | **Vybavuje** | **Dátum** |
|  | 8522/2024/10302 | JUDr. Almanová | 21. 2. 2024 |
|  |  |  |  |

**Vysvetlenie INFORMáCIí VI.**

Predmet zákazky s názvom **„Oprava vozoviek v správe SSÚD 4 Trenčín a SSÚD 5 Považská Bystrica“.**

Oznámenie o  vyhlásení verejného obstarávania bolo uverejnené v Úradnom vestníku Európskej únie č. 19/2024 zo dňa 26.01.2024 pod označením 00055123-2024 (ďalej len „Oznámenie“).

Verejný obstarávateľ Vám podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) poskytuje na základe otázok záujemcu nasledovné informácie:

(Pozn.: verejný obstarávateľ obsahovo ani významovo neupravoval otázky záujemcov.)

**Otázka č. 1:**

*„V zmysle bodu 6.5 rámcovej dohody, z každej faktúry za vykonané práce zadrží objednávateľ 10% z fakturovanej sumy bez DPH. Vzhľadom na nároky objednávateľa vyplývajúce z rámcovej dohody (právo na uplatnenie zmluvnej pokuty, nárok na náhradu škodu) navrhujeme obstarávateľovi prehodnotiť zníženie výšky zádržného na 5% z fakturovanej sumy bez DPH. A teda upraviť predmetný článok nasledovne:*

*,,Z každej faktúry za vykonané práce zadrží objednávateľ 5% (päť percent) z fakturovanej sumy bez DPH. Táto skutočnosť bude uvedená vo faktúre. V prípade, ak zhotoviteľ odmietne po dobu plynutia záručnej doby odstrániť riadne reklamované vady diela, je táto suma určená na úhradu nároku objednávateľa na náhradu škody, ktorá objednávateľovi skutočne vznikne. V tomto prípade budú strany dohody postupovať podľa ustanovení § 358 a nasl. Obchodného zákonníka. Toto právo objednávateľa nevylučuje nárok objednávateľa na náhradu škody v plnej výške.““*

**Odpoveď verejného obstarávateľa:**

Verejný obstarávateľ ponecháva znenie bodu 6.5 rámcovej dohody v pôvodnom znení bodu s ponechaním výšky zádržného vo výške 10%. V prípade potreby v zmysle bodu 6.7 rámcovej dohody môže úspešný uchádzač (zhotoviteľ) písomne požiadať objednávateľa o nahradenie zádržného bankovou zárukou.

Cieľom verejného obstarávania je vybrať uchádzača, ktorý je schopný vykonať dielo v požadovanom čase a v požadovanej kvalite, tak aby si verejný obstarávateľ nemusel uplatňovať zmluvné pokuty.

**Otázka č. 2:**

*„Bod 12.8 rámcovej dohody priznáva právo vypovedať zmluvu len objednávateľovi, čím nie je dodržaná základná zásada záväzkovo-právnych vzťahov, t. j. zásada rovnosti strán. Vzhľadom na uvedené prosíme obstarávateľa o úpravu predmetného článku v nasledujúcom znení:  
,, Ktorákoľvek zo zmluvných strán je oprávnená vypovedať túto rámcovú dohodu písomnou výpoveďou bez udania dôvodu. Výpovedná lehota je 3 mesiace a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.““*

**Odpoveď verejného obstarávateľa:**

Verejný obstarávateľ trvá na ponechaní pôvodného znenia bodu 12.8 rámcovej dohody.

S pozdravom

**Mgr. Zuzana Malček**  
vedúca odboru verejného obstarávania